**Zmluva o poskytovaní služieb**

podľa § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“) a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

ďalej len „zmluva“

# Zmluvné strany

**Objednávateľ:** Univerzita Komenského v Bratislave

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

IČO: 00 397 865

DIČ: 2020845332

IČ DPH: SK 2020845332

Štatutárny orgán: prof. JUDr. Marek Števček, DrSc., rektor

Osoba oprávnená na podpis zmluvy: Ing. Ingrid Kútna Želonková, PhD - kvestorka

(ďalej len „**objednávateľ**“)

**Poskytovateľ:**

Sídlo:

IČO:

DIČ:

IČ DPH:

Zapísaný:

Zastúpený:

Bankové spojenie:

IBAN:

Osoby oprávnené konať vo veciach:

a) zmluvných:

 b) technických:

 (ďalej len „**poskytovateľ**“)

 (ďalej spolu aj ako „**zmluvné strany**“)

# Úvodné ustanovenia

Zmluvné strany uzatvárajú túto zmluvu ako výsledok verejného obstarávania zákazky s nízkou hodnotou na poskytnutie služby v súlade s § 117 zákona o verejnom obstarávaní s názvom: ***„Odvoz a nakladanie s nebezpečným odpadom 2023“*** .

Touto zmluvou sa stanovuje právny režim poskytovania služieb poskytovateľom v zmysle tejto zmluvy na základe uzatvorenia jednotlivých čiastkových zmlúv, alebo pri poskytovaní služieb v celkovej cene bez DPH do 3 320,00 EUR na základe objednávky. V čiastkovej zmluve (objednávke) bude presne určená požadovaná služba, miesto poskytovania služby a ostatné dodacie podmienky.

Čiastkové zmluvy budú uzatvárať jednotlivé fakulty a ďalšie súčasti Univerzity Komenského v Bratislave uvedené v Prílohe č. 2 – Prehľad fakúlt a ďalších súčastí objednávateľa, zodpovedné osoby, miesta poskytnutia služieb.

Za poskytovateľa sa na účely tejto zmluvy považujú všetky subjekty uvedené ako zmluvná strana na strane poskytovateľa. Za plnenie povinností vyplývajúcich z tejto zmluvy zodpovedajú všetky tieto subjekty spoločne a nerozdielne. Ako zástupca poskytovateľa bude pri všetkých úkonoch vyplývajúcich z tejto zmluvy voči objednávateľovi vystupovať konateľ spoločnosti ***(doplní úspešný uchádzač).***

# Predmet zmluvy

Predmetom tejto zmluvy je záväzok poskytovateľa zabezpečiť odvoz a následné nakladanie s nebezpečným odpadom vyprodukovaným objednávateľom. Súčasťou poskytnutej služby je zneškodnenie alebo iné nakladanie s nebezpečným odpadom objednávateľa podľa príslušných právnych predpisov vrátane znášania nákladov poskytovateľa na prepravu a nakládky odpadu, ako aj na zabezpečenie nádob a kontajnerov slúžiacich na uskladnenie odpadu či už počas jeho zhromažďovania u objednávateľa, alebo počas prepravy, a to v rozsahu podľa Prílohy č. 1 – Cenová ponuka, ktorá tvorí neoddeliteľnú súčasť tejto zmluvy.

Predmetom zmluvy je záväzok objednávateľa zaplatiť za poskytnuté služby dohodnutú zmluvnú cenu.

# Miesto a čas plnenia

Miestom poskytovania predmetu zmluvy je Univerzita Komenského v Bratislave, jej fakulty a samostatne hospodáriace súčasti uvedené v Prílohe č.2 tejto zmluvy.

Iné miesto dodania a lehota poskytovania predmetu zmluvy bude spresnené v objednávke/ čiastkovej zmluve.

# Cena

Cena za predmet plnenia zmluvy musí byť stanovená v zmysle zákona č.18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.

Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí zahŕňať všetky ekonomicky oprávnené náklady poskytovateľa vynaložené v súvislosti s poskytnutím predmetu zmluvy a primeraný zisk.

V objednávkach a čiastkových zmluvách sa uvedú jednotkové ceny za požadované služby a cena za celý predpokladaný rozsah objednávky alebo čiastkovej zmluvy v eurách v zložení:

* 1. cena v EUR bez DPH,
	2. DPH v EUR,
	3. cena v EUR s DPH

Všetky ceny budú zaokrúhlené na dve desatinné miesta.

Poskytovateľ poskytne služby maximálne za ceny, ktoré boli obsiahnuté v ponuke predloženej do verejného obstarávania a sú uvedené v Prílohe č. 1 tejto zmluvy. U odpadov, kde sa vyžaduje informácia o zložení, poskytovateľ cenu upresní na základe tejto informácie.

Na poskytovanie služieb objednávateľ neposkytne poskytovateľovi preddavky.

Maximálny finančný objem pre celý predmet zmluvy je **(doplní úspešný uchádzač)** Eur bez DPH. Celková zmluvná cena za predmet plnenia bude závisieť od finančných možností a potrieb objednávateľa a od reálne poskytnutých služieb a objednávateľ nie je viazaný vyčerpať zmluvné množstvo.

V prípade zákonnej úpravy DPH bude možné upraviť cenu písomným dodatkom k zmluve.

Daň z pridanej hodnoty bude vysporiadaná v súlade s platnými právnymi predpismi Európskej únie.

# Platobné podmienky

Vlastná platba sa bude realizovať formou bezhotovostného platobného styku v eurách. Poskytnuté služby na základe objednávok/čiastkových zmlúv bude poskytovateľ fakturovať na základe predložených faktúr. Všetky faktúry musia obsahovať zákonné náležitosti a ich prílohou musí byť súpis vecného plnenia potvrdený zástupcom objednávateľa (viď bod 6.2 tejto zmluvy). Ak faktúra neobsahuje predpísané náležitosti, objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.

Poskytovateľ priloží ku každej faktúre riadne vyplnené prílohy. Príloha faktúry musí obsahovať najmä identifikáciu odpadov, ktoré boli zneškodnené, resp. zhodnotené, množstvo a merné jednotky, jednotkové ceny a následnú cenu celkom bez DPH.

Poskytovateľ priloží ku každej faktúre kópie dokladov o zneškodnení odpadu, resp. o spôsobe zhodnotenia odpadu.

Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude vystavená v súlade s platnou zmluvou, objednávateľ ju vráti v lehote splatnosti poskytovateľovi na dopracovanie. Opravená faktúra je splatná do 30 dní odo dňa jej doručenia objednávateľovi.

# Podmienky poskytnutia služieb

Za účelom riadnej spolupráce sa zmluvné strany zaväzujú vzájomnou súčinnosťou.

Objednávateľ sa zaväzuje:

* + 1. poskytnúť včas poskytovateľovi úplné, pravdivé a prehľadné informácie, ktoré sú bezodkladne nutné k realizácii zmluvy, ak z ich povahy nevyplýva, že si ich má zabezpečiť poskytovateľ sám v rámci plnenia predmetu tejto zmluvy,
		2. (ďalšie požiadavky **doplní úspešný uchádzač**  - napr. samostatne oddeliť odpady do skupín a tieto skupiny označiť: kyseliny, jedy, práškové chemikálie, tekuté chemikálie, neoznačené chemikálie),
		3. vytvoriť riadne podmienky pre realizáciu zmluvy poskytovateľovi a poskytovať mu po dobu trvania tejto zmluvy nevyhnutnú súčinnosť, ak si túto súčinnosť poskytovateľ dôvodne vyžiada,
		4. bezodkladne informovať poskytovateľa o prípadných zmenách pri realizácii predmetu zmluvy.

Poskytovateľ sa zaväzuje:

* + 1. zabezpečiť plnenie predmetu zmluvy v súlade s platnými právnymi predpismi, najmä v súlade s platnými právnymi predpismi v oblasti zneškodnenia nebezpečného odpadu,
		2. pri odbere odpadu vystaviť „Protokol o odbere odpadu“, ktorý obsahuje najmä dátum odberu, druh a množstvo odobratého odpadu, dohodnutú cenu za odber, druh prepravy na miesto zneškodnenia, resp. zhodnotenia odpadu,
		3. súčasťou dokumentácie z nakladania s nebezpečným odpadom musí byť potvrdenie sprievodného listu nebezpečného odpadu (ďalej len „SLNO“) podľa vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti, pričom list č.1 zostáva u objednávateľa (pôvodcu odpadov) a list č.4 potvrdený príjemcom dopadu bude zaslaný spolu s faktúrou objednávateľovi,
		4. predložiť platný súhlas na prepravu nebezpečných odpadov vydaný príslušným orgánom, ktorý bude tvoriť Prílohu č.3 tejto zmluvy a bude jej neoddeliteľnou súčasťou. Tento súhlas musí byť platný počas platnosti tejto zmluvy. V prípade ak súhlas priložený v Prílohe č. 3 má stratiť platnosť počas trvania tejto zmluvy, poskytovateľ je povinný zabezpečiť vydanie nového súhlasu tak, aby nedošlo počas platnosti tejto zmluvy k stavu, že poskytovateľ nebude mať platný súhlas,
		5. zabezpečiť vhodné transportné obaly na jednotlivé druhy odpadu,
		6. zabezpečiť dojednanie odberu, vybavenie odberu sprievodnými a identifikačnými listami, kontrolu výkonu, kontrolu fakturácie, kompletizáciu a spracovanie sprievodných listov , vedenie evidencie v zmysle podmienok súhlasu podľa písm. c) tohto bodu zmluvy, resp. príslušných ustanovení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).
		7. zabezpečiť odvoz nebezpečného odpadu v súlade s aktuálnymi požiadavkami objednávateľa, na jednotlivých miestach plnenia zmluvy uvedených v prílohe zmluvy,
		8. odobrať nebezpečný odpad v primeranom čase vždy, keď o to objednávateľ požiada,
		9. realizovať predmet zmluvy na kvalitnej a profesionálnej úrovni v rozsahu tejto zmluvy.

Poskytovateľ v celom rozsahu zodpovedá za akúkoľvek škodu, ktorá vznikla v dôsledku porušenia povinností poskytovateľa vyplývajúcich pre neho z tejto zmluvy alebo zo všeobecne záväzných právnych predpisov.

Poskytovateľ má nárok na odplatu len za riadne a včas poskytnuté služby.

# Spolupôsobenie a podklady zmluvných strán

Za účelom riadnej spolupráce sa zmluvné strany zaväzujú vzájomnou súčinnosťou.

Plnenie predmetu zmluvy bude zabezpečované poskytovateľom v súlade:

* + 1. so zákonom č. 79/2015 Z. z. o odpadoch,
		2. s vyhláškou MŽP SR č. 366/2015 Z. z o evidenčnej povinnosti a ohlasovacej povinnosti,
		3. s vyhláškou 371/2015 Z. z. o vykonaní niektorých ustanovení zákona o odpadoch v znení neskorších predpisov,
		4. s vyhláškou MŽP SR č. 365/2015 Z. z, ktorou sa ustanovuje Katalóg odpadov,
		5. s ďalšími všeobecne záväznými právnymi predpismi upravujúcimi nakladanie s nebezpečným odpadom.

# Osobitné dojednania

Prevzatím odpadu od objednávateľa preberá poskytovateľ zodpovednosť v zmysle § 11 ods. 3 Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti, ako odosielateľ odpadu. Kópie hlásenia SLNO zasiela poskytovateľ príslušným úradom za obdobie kalendárneho mesiaca, v ktorom sa uskutočnila preprava nebezpečného odpadu, do desiateho dňa nasledujúceho mesiaca.

Poskytovateľ si vyhradzuje právo, v prípade zmien technických a legislatívnych podmienkach prevádzkovateľa zariadenia na nakladanie s nebezpečným odpadom, na predloženie nových alebo rozšírenie už existujúcich chemických analýz nebezpečných odpadov v zmysle Vyhlášky MŽP SR č. 371/2015 Z. z o vykonaní niektorých ustanovení zákona o odpadoch v znení neskorších predpisov.

# Zmluvné pokuty a úroky z omeškania

V prípade nedodržania lehoty poskytnutia služieb dohodnutej v čiastkovej zmluve/objednávke, si objednávateľ môže uplatniť voči poskytovateľovi zmluvnú pokutu vo výške 0,05 % z ceny predmetu zmluvy za každý deň omeškania.

V prípade nedodržania, resp. porušenia niektorej z povinností uvedenej v bodoch 6.2, 6.3, 7.3, 8.2 a 9.1 má objednávateľ nárok uplatniť si zmluvnú pokutu vo výške 200 Eur za každé jedno porušenie, a to aj opakovane.

Zaplatením zmluvnej pokuty nie je dotknutý nárok objednávateľa na náhradu škody.

V prípade omeškania platby si poskytovateľ môže uplatniť voči objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.

Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc (požiar, povodeň, zemetrasenie a pod.). Trvanie vyššej moci je však dotknutá zmluvná strana povinná ihneď oznámiť druhej zmluvnej strane.

# Osobitné ustanovenia

Na základe tejto zmluvy nemôže dôjsť k poskytnutiu služieb. Poskytnutie služieb je možné až na základe uzatvorenia čiastkovej zmluvy alebo na základe objednávky v súlade s touto zmluvou. Keďže zmluva je výsledkom verejnej súťaže, oprávňuje zmluvné strany k uzatváraniu čiastkových zmlúv, ktoré tvoria predmet tejto zmluvy.

# Spôsob uzatvárania čiastkových zmlúv

Objednávateľ zašle poskytovateľovi návrh čiastkovej zmluvy alebo objednávku poštou alebo mailom na adresu uvedenú v Článku 1 tejto zmluvy, resp. v Prílohe č. 2 tejto zmluvy.

V objednávke alebo návrhu čiastkovej zmluvy musia zmluvné strany uviesť: citáciu tejto zmluvy, špecifikáciu predmetu čiastkovej zmluvy (druh, množstvo), miesto poskytnutia služieb, meno, priezvisko a funkciu zodpovedných osôb oboch zmluvných strán, fakturačné údaje, cenu a ďalšie potrebné spresňujúce ustanovenia v súlade s touto zmluvou.

Poskytovateľ predloží doplnený a podpísaný návrh čiastkovej zmluvy v 3 rovnopisoch na podpis objednávateľovi do 3 pracovných dní od predloženia návrhu, pokiaľ nie je v čiastkovej zmluve uvedené inak.

Zmluvné strany sa dohodli, že vynaložia všetko úsilie, aby bola čiastková zmluva uzatvorená do 7 dní od predloženia jej návrhu objednávateľom poskytovateľovi.

# Trvanie a ukončenie zmluvy

Zmluva sa uzatvára na dobu určitú, na 1 rok odo dňa nadobudnutia jej účinnosti alebo do vyčerpania finančného limitu **(doplní úspešný uchádzač)** Eur bez DPH, podľa toho, ktorá skutočnosť nastane skôr.

Táto zmluva môže byť ukončená okrem spôsobu uvedeného v bode 13.1. tohto článku splnením jedného z nasledovných dôvodov:

* + 1. odstúpením od zmluvy,
		2. dňom straty oprávnenia poskytovateľa k výkonu činnosti, ktorá je potrebná pre realizáciu zmluvy, bez potreby uskutočnenia akéhokoľvek úkonu zo strany zmluvných strán,
		3. písomnou dohodou zmluvných strán,
		4. dňom vyhlásenia konkurzu alebo likvidácie na poskytovateľa, bez potreby uskutočnenia akéhokoľvek úkonu zo strany zmluvných strán.

Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.

Za podstatné porušenie sa na účely tejto zmluvy považuje:

* + 1. omeškanie poskytovateľa s poskytovaním predmetu zmluvy oproti dohodnutému termínu o viac ako 3 dni, okrem prípadu, ktorý by omeškanie ospravedlňoval (vyššia moc),
		2. ak cena bude fakturovaná v rozpore s platobnými podmienkami dohodnutými v tejto zmluve,
		3. poskytovateľ poskytne objednávateľovi predmet zmluvy takým spôsobom, ktorý je v rozpore s touto zmluvou,
		4. objednávateľ je v omeškaní so zaplatením faktúry o viac ako 60 kalendárnych dní.

Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.

V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.

Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.

Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.

Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

# BOZP

Poskytovateľ v plnom rozsahu zodpovedá za požiarnu ochranu a bezpečnosť a ochranu zdravia pri práci a bezpečnosť technických zariadení pri realizácii dodávateľských činností a je povinný pri svojej činnosti zabezpečiť a splniť všetky požiadavky v súlade s ustanoveniami príslušných všeobecne záväzných právnych predpisov, najmä zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zákona č. 314/2001 Z. z. o ochrane pred požiarmi.

# Záverečné ustanovenia

Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.

Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ týmto berie na vedomie zverejnenie tejto zmluvy v celom rozsahu v Centrálnom registri zmlúv. Zmluva je vyhotovená v 3 rovnopisoch, z ktorých objednávateľ dostane 2 rovnopisy a poskytovateľ dostane 1 rovnopis.

V prípade, že sa niektoré z ustanovení tejto zmluvy stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne, formou očíslovaného dodatku, dohodnú na riešení, ktoré zachová kontext a účel daného ustanovenia.

Akékoľvek zmeny a doplnky tejto zmluvy budú zmluvné strany riešiť formou písomných očíslovaných dodatkov, ktoré sa po obojstrannom súhlasnom podpise oboch zmluvných strán stanú neoddeliteľnou súčasťou tejto zmluvy.

Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.

V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania, bankového spojenia a čísla účtu, ako i ďalších identifikačných údajov oznámi dotknutá zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhá zmluvná strana.

Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Neoddeliteľnou súčasťou tejto zmluvy sú nasledujúce prílohy:

# Príloha č. 1:  Cenová ponuka

# Príloha č.2: Prehľad fakúlt a ďalších súčastí objednávateľa, zodpovedné osoby, miesta poskytnutia služieb

# Príloha č. 3: Súhlas na prepravu nebezpečných odpadov

V Bratislave dňa......... V **(doplní úspešný uchádzač)** dňa ..........

za objednávateľa: za poskytovateľa :

...................................................... ........................................................

Ing. Ingrid Kútna Želonková, PhD. **(doplní úspešný uchádzač)**

 kvestorka konateľ